Дняпро (станцыя метро)

Дняпро (, ) — станцыя Кіеўскага метрапалітэна, размешчаная на Святошынска-Броварскай лініі паміж станцыямі «Арсенальная» і «Гідрапарк».

 Гісторыя 
Адкрыта 6 лістапада 1960 года ў складзе першай чаргі будаўніцтва; да 1965 года — канцавая станцыя. Пасажырапаток — 2,8 тыс. чал./суткіПасажырапаток па станцыях Кіеўскага метрапалітэна за 2016 год.. Станам на 2016 год з’яўляецца найменш загружанай станцыяй Кіеўскага метрапалітэна.

З 2008 года станцыя мае статус «толькі што выяўлены аб’ект культурнай спадчыны», помнік архітэктуры і горадабудаўніцтва, навукі і тэхнікіНаказ Міністерства культури і туризму України від 07.11.2008 № 1285/0/16-08.  (Аб’екты культурнай спадчыны Пячэрскага район у г. Кіеве. ) .

 Апісанне 
Станцыя размешчана каля падножжа стромкага схілу правага берага р. Дняпро. Ад станцыі «Дняпро» пачынаецца наземны ўчастак Святошынска-Броварскай лініі.

Першая станцыя Кіеўскага метрапалітэна берагавога тыпу, наземная і адкрытая. Бакавыя пасадачныя платформы размешчаны на эстакадзе над набярэжнай. Частка платформы на ІІ пуці размешчана па дузе. Платформы звязаны лесвіцай з наземным вестыбюлем, які размешчаны з боку берагавога схілу і мае два выхады на набярэжную. З боку ракі ад кожнай платформы адыходзяць масткі да пілонаў са шкла і бетону, у якіх размешчаны лесвіцы для высадкі і пасадкі пасажыраў (у цяперашні час гэтыя выхады не працуюць). Гэтыя пілоны служаць таксама п’едэсталам для дзвюх манументальных скульптур «Мір» у выглядзе жанчыны з галубамі і «Труд» у выглядзе фігуры працоўнага, устаноўленых у 1965 годзе.

Працягам эстакады служыць мост Метро арачнай канструкцыі, сумешчаны з аўтатранспартным мостам, пабудаваны ў 1965 годзе. Станцыя разам з мостам Метро стварае адзіны архітэктурны ансамбль.

Да 1965 года цягнікі прыбывалі з боку «Арсенальнай» на першы пуць, праводзілі высадку пасажыраў на левую платформу (калі стаяць тварам да Дняпра), якая ў той час знаходзілася на месцы другога пуці, пасля прымалі пасажыраў з правай платформы і адпраўляліся назад у бок «Арсенальнай».

Ствнам на 2012 год станцыя мае самую вялікую даўжыню платформы ў Кіеўскім метрапалітэне. Традыцыйная даўжыня платформы для Кіева — 100—104 м супраць 124 м на станцыі «Дняпро». Тэарэтычна станцыя разлічана на шасцівагонны састаў, аднак на практыцы яго не зможа прыняць аніводная станцыя на лініі.

 Рэжым працы 
Адкрыццё — 5:40, закрыццё — 00:12.

Адпраўленне першага цягніка ў накірунку:
 ст. «Лясная» — 6:03
 ст. «Акадэмгарадок» — 5:46

Адпраўленне апошняга цягніка ў накірунку:
 ст. «Лясная» — 0:32
 ст. «Акадэмгарадок» — 0:16

 Фотаздымкі 

 Гл. таксама 
 электрадэпо Дняпро

 Спасылкі 
 Звесткі на афіцыйным сайце Кіеўскага метрапалітэна
 Старонка станцыі на неафіцыйным сайце Кіеўскага метрапалітэна 
 Станцыя «Дняпро» на сайце «Свет метро»
 Фота мантажу «Метраліфта» у анлайн-музеі Кіеўскага метрапалітэна 
 Фатаграфіі станцыі
 Відэа са станцыі «Дняпро» на YouTube
 Мадэль «Метраліфта» на станцыі «Дняпро» з Музея Метрапалітэна ў Кіеве 

Катэгорыя:Станцыі Кіеўскага метрапалітэна